Učimo o umjetnoj inteligenciji: nove radionice za učenike nižih razreda osnovne škole
U II. osnovnoj školi Varaždin nastavljamo s radionicama u sklopu projekta „Pametni start – sigurni koraci u svijet AI”, koje učenicima i učenicama nižih razreda osnovne škole donose priliku za upoznavanje svijeta umjetne inteligencije i digitalnih tehnologija. 
Kroz besplatne, interaktivne i dobno prilagođene radionice naši će učenici kroz razgovor, igru i praktične primjere razvijati digitalne vještine i učiti kako se sigurno, odgovorno i promišljeno koristiti tehnologijom.
Što ćemo istraživati u studenome?
· Kako prepoznati lažne vijesti i dezinformacije
· Kako zaštititi osobne podatke na internetu
· Kako umjetna inteligencija utječe na društvene mreže
· Kako funkcioniraju algoritmi i kako utječu na sadržaje koje vidimo
U vremenu u kojem umjetna inteligencija sve više postaje dio naše svakodnevice, važno je djeci pružiti priliku da je upoznaju, razumiju njezine mogućnosti i ograničenja te razvijaju kritičko razmišljanje.
Projekt „Pametni start – sigurni koraci u svijet AI” provodi Udruga Plavi telefon u partnerstvu sa Sveučilištem Sjever i Hrvatskim sportskim savezom gluhih / Hrvatskim deflimpijskim odborom.
Radionice se održavaju srijedom od 14:30 do 16:00 sati. Kako biste osigurali mjesto za Vaše dijete, molimo vas da ispunite prijavnicu putem poveznica.
4. studenoga – Prepoznavanje dezinformacija i lažnih vijesti: Kako AI pomaže u prepoznavanju lažnih vijesti
Učenici će naučiti kako prepoznati lažne vijesti i nepouzdane informacije na internetu te kako im alati umjetne inteligencije mogu pomoći u provjeri informacija.
Grupa 1: https://forms.cloud.microsoft/e/FfEUPLckp5
Grupa 2: https://forms.cloud.microsoft/e/4QFa7y4inW
11. studenoga – Privatnost i zaštita osobnih podataka: Što su osobni podaci i kako ih zaštititi
Učenici će naučiti što se smatra osobnim podatkom, zašto ga je važno čuvati i kako zaštititi svoju privatnost prilikom korištenja interneta i AI alata.
Grupa 1: https://forms.cloud.microsoft/e/m2gfBL3qGB
Grupa 2: https://forms.cloud.microsoft/e/7D3T4g7yR7
25. studenoga – AI i društvene mreže: Kako društvene mreže koriste AI
Učenici će otkriti kako umjetna inteligencija utječe na sadržaj koji im se prikazuje na društvenim mrežama te kako algoritmi odabiru objave, videozapise i preporuke koje vide.
Grupa 1: https://forms.cloud.microsoft/e/ZBSysJDR2Y
Grupa 2: https://forms.cloud.microsoft/e/8UgxM0bRA5

Za sudjelovanje je potrebno Udruzi Plavi telefon dostaviti dokumentaciju propisanu za aktivnosti projekta. Popis potrebne dokumentacije i uvjeti sudjelovanja dostupni su na stranici projekta: https://www.plavi-telefon.hr/pametni-start-obrasci.html

Projekt je sufinanciran iz Europskog socijalnog fonda plus i Državnog proračuna Republike Hrvatske, ukupne vrijednosti 299.610,18 EUR (85 % iz Europskog socijalnog fonda plus i 15 % iz Državnog proračuna RH), a traje od 12. ožujka 2025. do 12. ožujka 2027. godine.

Projekt sufinancira Europska unija. 
Izneseni stavovi i mišljenja isključivo su Udruge Plavi telefon i ne odražavaju nužno službena stajališta Europske unije ni Europske komisije. 
Projekt sufinancira Ured za udruge Vlade Republike Hrvatske. 
Stajališta izražena u ovoj objavi isključiva su odgovornost Udruge Plavi telefon i ne odražavaju nužno stajalište Ureda za udruge.

